‘Onwettige’ aborsies: Verpleegster weer in hegtenis geneemFoto: SAPD/Facebook Lulama is op 4 Maart op borgtog van R5 000 vrygelaat, maar is weer in hegtenis geneem omdat sy glo haar borgtogvoorwaardes verbreek het. Sy het Maandag vlugtig in die Port Elizabeth-landdroshof verskyn waar die saak tot Dinsdag uitgestel is. Dit is nie duidelik watter borgtogvoorwaardes Lulama verbreek het wat tot haar herarrestasie gelei het nie. Lulama en Babalwa Cabela, haar ontvangsdame, staan tereg op 25 aanklagte van die verberging van geboortes. Die vroue is in hegtenis geneem ná ŉ uitgebreide ondersoek oor onwettige aborsies in Nelson Mandelabaai. Die polisie het tydens ŉ klopjag van die fetusse in ŉ vrieskas gevind waar dit versteek was. Volgens ŉ bron na aan die ondersoek was baie van die fetusse reeds ten volle ontwikkel. Die saak word op 12 Mei weer hervat.